इस हमले से राज्य स्तर के कांग्रेसी नेतृत्व को काफी बड़ा धक्का लगा है। क्योंकि, प्रदेश अध्यक्ष पटेल और महेंद्र कर्मा पार्टी के खास प्रभावशाली नेता थे। ये लोग महीनों से चुनावी प्रचार अभियान के लिए जुटे भी थे। ये दोनों नेता अजित जोगी की तरह विवादित भी नहीं रहे। कहीं इन दोनों नेताओं की कमी का फायदा भाजपा न उठा ले? इसको लेकर कांग्रेस के उपाध्यक्ष राहुल गांधी ने पार्टी कार्यकर्ताओं को हिदायतें देनी शुरू कर दी हैं। उन्होंने राज्य के नेताओं को भरोसा दिया है कि वे खुद यहां लगातार दौरे करके पार्टी के हाथ मजबूत करेंगे। जरूरत इस बात की है कि कोने-कोने में यह राजनीतिक संदेश जाए कि कांग्रेस के नेता, आम जनता के लिए नक्सलियों की गोली खाने के लिए भी तैयार रहते हैं। जबकि, भाजपा के नेता जुबानी लफ्फाजी ही करते रहते हैं। ऐसे में, जनता चुनाव के जरिए भाजपा की सत्ता को उखाड़ फेंके।